חוק עזר לדבוריה (ניקוי מגרשים, חצרות וכניסות לבנינים), תשכ"ז1967-
פורסם: 	 ק"ת 2049, 	תשכ"ז )1.6.1967(,	 עמ' 2491
בתוקף סמכותה לפי סעיפים 22 ו23- לפקודת המועצות המקומיות, מתקינה המועצה המקומית דבוריה חוק עזר זה:
הגדרות
1. 		בחוק עזר זה -
"נכס"  -בנין או מגרש;
"בעל"  -אדם המקבל, או הזכאי לקבל, הכנסה מנכס או שהיה מקבלה אילו היה הנכס נותן הכנסה, בין בזכותו הוא ובין כסוכן, כנאמן או כבא-כוח, בין שהוא הבעל הרשום של הנכס ובין שאינו הבעל הרשום, ולרבות שוכר או שוכר-משנה ששכר נכס לתקופה של למעלה משלוש שנים;
"מחזיק"  -אדם המחזיק למעשה בנכס כבעל או כשוכר או בכל אופן אחר, למעט אדם הגר בבית מלון או בפנסיון;
"בנין"  -כל מבנה שהוא בנוי אבן, ביטון, חימר, ברזל, עץ או חומר אחר, לרבות כל יסוד, קיר, גג, ארובה, מרפסת, גזוזטרה, כרכוב, בליטה או חלק של בנין או כל דבר המחובר אליו או כל כותל, סוללה, סייג, גדר או מבנה אחר המקיפים או תוחמים או מכוונים להקיף או לתחום קרקע כלשהי וכולל את שטח הקרקע שמשתמשים בה או שמחזיקים בה יחד עם  המבנה כחצר או כגינה או לכל צורך אחר של אותו מבנה;
"שטח בנוי"  -שטח שהמועצה הכריזה עליו, באישור הממונה על מחוז הצפון, כעל שטח בנוי לענין חוק עזר זה;
"מגרש"  -קרקע פנויה בשטח בנוי;
"המועצה"  -המועצה המקומית דבוריה;
"ראש המועצה"  -לרבות אדם שראש המועצה העביר אליו בכתב את סמכויותיו לפי חוק עזר זה, כולן או מקצתן;
"מפקח"  -אדם שנתמנה על ידי המועצה להיות מפקח לצורך חוק עזר זה, לרבות אדם שהמפקח העביר אליו את סמכויותיו לפי חוק עזר זה, כולן או מקצתן.
דרישה לניקוי
2. 		)א( ראש המועצה רשאי לדרוש, בהודעה בכתב, מאת בעל מגרש לנקות את המגרש, ומאת בעל בנין או המחזיק בו, לנקות את החצר.
)ב( ההודעה תכלול את התנאים, הפרטים והאופן לביצוע הניקוי ואת התקופה שבה יש לבצעו.
חובה למלא אחרי ההודעה
3. 		בעל נכס או המחזיק בו שקיבל הודעה כאמור בסעיף 2, חייב למלא אחריה.
ניקוי על ידי המועצה
4. 		לא מילא בעל נכס או המחזיק בו אחרי הודעת ראש המועצה כאמור בסעיף 3 או ביצע את הניקוי שלא לפי התנאים, הפרטים והאופן המפורטים בהודעה, רשאית המועצה לבצע את הניקוי ולגבות את הוצאות הניקוי מאת בעל הנכס או המחזיק בו.
אגרת ניקוי
5. 		)א( אגרת ניקוי בעד ניקוי על ידי המועצה תהיה בשיעור שנקבע בתוספת.
)ב( האגרה בעד ניקוי מגרש תשולם על ידי בעל המגרש, ואילו האגרה בעד ניקוי חצר תשולם בשיעור של 1/3 על ידי בעל הבנין ובשיעור של 2/3 על ידי המחזיקים בו, שיחולקו בין המחזיקים לפי מספר החדרים התפוסים על ידיהם; לצרכי החלוקה האמורה יראו את המחזיק בחנות כמחזיק בשני חדרים.
אישור כניסה
6. 		)א( המפקח רשאי להיכנס מזריחת החמה עד שקיעתה לכל מגרש או חצר כדי לברר את מצב הנקיון בהם ואם נתמלאו דרישות ראש המועצה כאמור בסעיף 2.
)ב( לא יפריע אדם למפקח ולא ימנע אותו מהשתמש בסמכויותיו לפי סעיף קטן )א(.
מסירת הודעה
7. 		מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקו הרגילים או הידועים לאחרונה לידי אחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מענו במקום מגוריו, או במקום עסקו הרגילים או הידועים לאחרונה; אם אי  אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או על הנכס שבו דנה ההודעה או נתפרסמה בשני עתונים הנפוצים בתחום המועצה שאחד מהם לפחות הוא בשפה העברית.
ענשים
8. 		העובר על הוראה מהוראות חוק עזר זה, דינו - קנס חמש מאות לירות.
השם
9. 		לחוק עזר זה ייקרא "חוק עזר לדבוריה )ניקוי מגרשים, חצרות וכניסות לבנינים(, תשכ"ז1967-".
תוספת
)סעיף 5(
									 אגרת ניקוי בלירות
1. 		בעד ניקוי מגרש ששטחו עד חצי דונם 						15 
לכל חצי דונם נוסף או חלק ממנו 						10 
2. 		בעד ניקוי חצר ששטחה עד חצי דונם 						20 
לכל חצי דונם נוסף או חלק ממנו 						15 
3. 		בעד ניקוי כניסה לבנין 							3 
נתאשר.
ל' באדר א' תשכ"ז )12 במרס 1967(
פדיל יאסין
ראש המועצה המקומית 
דבוריה
				חיים משה שפירא
				      שר הפנים